[pic] | KOMISIJA EVROPSKIH SKUPNOSTI |

Bruselj, 16.10.2008

COM(2008) 607 konč.

2006/0144 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament v zvezi s predlogom

UREDBE EVROPSKEGA PARLAMENTA IN SVETA o živilskih encimih in spremembi Direktive Sveta 83/417/EGS, Uredbe Sveta (ES) št. 1493/1999, Direktive 2000/13/ES, Direktive Sveta 2001/112/ES in Uredbe (ES) št. 258/97

O SPREMEMBAH PREDLOGA KOMISIJE v skladu s členom 250(2) Pogodbe ES

2006/0144 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament v zvezi s predlogom

UREDBE EVROPSKEGA PARLAMENTA IN SVETA o živilskih encimih in spremembi Direktive Sveta 83/417/EGS, Uredbe Sveta (ES) št. 1493/1999, Direktive 2000/13/ES, Direktive Sveta 2001/112/ES in Uredbe (ES) št. 258/97

1. UVOD

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament na drugi obravnavi. Komisija v nadaljevanju predstavlja svoje mnenje o spremembah, ki jih predlaga Parlament.

2. OZADJE

Datum predložitve predloga EP in Svetu (dokument COM(2006) 0425 konč. – 2006/0144(COD): | 28. julija 2006 |

Datum mnenja Evropskega ekonomsko-socialnega odbora: | 25. aprila 2007 |

Datum mnenja Evropskega parlamenta, prva obravnava: | 10. julija 2007 |

Datum predložitve spremenjenega predloga: Datum političnega sporazuma: | 24. oktobra 2007 17. decembra 2007 |

Datum sprejetja skupnega stališča: | 10. marca 2008 |

Datum mnenja Evropskega parlamenta (druga obravnava) | 8. julija 2008 |

3. NAMEN PREDLOGA

Komisija je v Beli knjigi o varnosti živil napovedala predlog o spremembi okvirne Direktive 89/107/EGS o aditivih za živila, da se določijo posebne določbe v zvezi z živilskimi encimi. Podrobna ocena razmer je privedla do oblikovanja posebnega predloga za živilske encime.

Področje uporabe Direktive 89/107/EGS zdaj zajema le encime, ki se uporabljajo kot aditivi za živila. Ostali encimi sploh niso urejeni ali pa so urejeni kot pomožna tehnološka sredstva v okviru zakonodaje držav članic, ki je različna. V zvezi z varnostjo na ravni Skupnosti ni niti ocene varnosti niti odobritve živilskih encimov, razen za tiste, ki se obravnavajo kot aditivi za živila. Cilj predloga je določiti usklajena pravila za živilske encime na ravni Skupnosti, da se spodbudi pošteno trgovanje in učinkovito delovanje notranjega trga ter zagotovita varovanje zdravja ljudi in zaščita interesov potrošnikov.

4. MNENJE KOMISIJE O SPREMEMBAH, KI JIH PREDLAGA EVROPSKI PARLAMENT

EP je na drugi obravnavi izglasoval prečiščeno besedilo, ki vsebuje več sprememb besedila skupnega stališča. Besedilo je rezultat pogajanj med Svetom, Evropskim parlamentom in Komisijo. Spremembe so večinoma tehnične in na splošno skladne s ključnimi načeli prvotnega predloga. Najpomembnejše spremembe zadevajo pojasnitev vzajemnega učinkovanja predlagane Uredbe o encimih in Uredbe (ES) št. 1829/2003 o gensko spremenjenih živilih in krmi. Dve drugi spremembi krepita previdnostno načelo in dodatno pojasnjujeta načelo preprečevanja zavajanja potrošnika.

Komisija sprejema vse spremembe, ki jih je izglasoval Evropski parlament. Izid druge obravnave EP je zelo zadovoljiv.

5. SKLEP

V skladu s členom 250(2) Pogodbe ES Komisija spremeni svoj predlog, kot je navedeno zgoraj.